ddrg/super_eurlex huggingface dataset:
KIRJALLINEN KYSYMYS P-2582/02 esittäjä(t): Jan Dhaene (Verts/ALE) komissiolle. Kuolleen kulman peilin tekeminen pakolliseksi kuorma-autoissa.



Virallinen lehti nro 092 E , 17/04/2003 s. 0188 - 0189



KIRJALLINEN KYSYMYS P-2582/02 esittäjä(t): Jan Dhaene (Verts/ALE) komissiolle (10. syyskuuta 2002) Aihe: Kuolleen kulman peilin tekeminen pakolliseksi kuorma-autoissa Belgiassa kuolee joka kuukausi pyöräilijä (usein nuori pyöräilijä) onnettomuudessa, jonka syynä on kuollut kulma kuorma-auton kuljettajan näkökentässä. Euroopan unioni on päättänyt direktiivissä, että kaikkiin uusiin kuorma-autoihin on asennettava järjestelmä, joka poistaa kuolleen kulman. Unioni päätti samalla olla soveltamatta kyseistä vaatimusta jo liikenteessä oleviin kuorma-autoihin, toisin sanoen jälkikäteen tapahtuvaa asennusta ei edellytetä. Tämä päätös maksaa ihmishenkiä. Haluan esittää seuraavat kysymykset: - Milloin Euroopan komissio aikoo tämän jälkeen vaatia kuolleen kulman poistavan järjestelmän jälkiasennukset kuorma-autoihin? - Aikooko komissio edistää lyhyellä aikavälillä kuorma-autojen varustamista kuolleen kulman poistavalla järjestelmällä verokannustimin, ja jos komissio aikoo niin tehdä, mitä keinoja komissio aikoo käyttää? Loyola de Palacion komission puolesta antama vastaus (18. lokakuuta 2002) Parlamentin jäsenen esiin tuoma kysymys on vakava tieliikenneturvallisuusongelma. Komissio on jo tehnyt aloitteen ongelman ratkaisemiseksi ja ehdottanut muutosta olemassa olevaan ajoneuvojen tyyppihyväksyntää koskevaan direktiiviin, jotta tulevaisuudessa kaikkiin uusiin kuorma- ja linja-autoihin olisi asennettava peili, joka poistaa kuolleen kulman(1). Parlamentin ja neuvoston odotetaan hyväksyvän ehdotus ennen vuoden 2002 loppua. Suurinta osaa jo liikenteessä olevista kuorma-autoista ei kuitenkaan ole varustettu tällaisella järjestelmällä, mikä saattaa aiheuttaa uusia onnettomuuksia ennen kuin direktiiviä sovelletaan. Komissio harkitsee mahdollisuuksia lainsäädäntöehdotuksen tekemiseksi vuoden 2003 alkuun mennessä. Lainsäädäntöehdotus koskisi pakollista kuolleen kulman poistavien peilijärjestelmien jälkiasennusta jo liikenteessä oleviin raskaisiin tavarankuljetusajoneuvoihin ja pitkiin linja-autoihin. Komissiolla ei kuitenkaan ole toimivaltaa ryhtyä järjestelmien jälkiasennuksen aikaistamiseen tähtääviin verotoimenpiteisiin, vaan toimenpiteistä päättävät jäsenvaltiot itse. (1) EYVL C 126 E, 28.5.2002.
KIRJALLINEN KYSYMYS E-2523/02 esittäjä(t): Jens-Peter Bonde (EDD) komissiolle. Maatalous.



Virallinen lehti nro 092 E , 17/04/2003 s. 0180 - 0180



KIRJALLINEN KYSYMYS E-2523/02 esittäjä(t): Jens-Peter Bonde (EDD) komissiolle (11. syyskuuta 2002) Aihe: Maatalous Ketkä ovat EU:n maatalousvarojen kymmenen suurinta vastaanottajaa kussakin 15 jäsenvaltiossa ja miten suuri osuus maataloustuesta (prosenttiosuutena sekä euromääräisesti) näille tuen saajille maksettiin vuosina 2000 ja 2001? Franz Fischlerin komission puolesta antama vastaus (7. lokakuuta 2002) Komissio pyytää kunnianarvoisaa jäsentä tutustumaan vastaukseen, jonka komissio antoi herra Poignant'n esittämään kirjalliseen kysymykseen E-1949/02(1). (1) Katso sivu 123.
KIRJALLINEN KYSYMYS E-2145/02 esittäjä(t): Fernando Fernández Martín (PPE-DE) komissiolle. Lesotho.



Virallinen lehti nro 092 E , 17/04/2003 s. 0113 - 0113



KIRJALLINEN KYSYMYS E-2145/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Lesotho Voisiko komissio kertoa, mille Lesothoa koskeville hankkeille on myönnetty Euroopan unionin rahoitusta vuoden 2001 talousarviosta ja mikä on investointien kokonaismäärä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-2134/02 esittäjä(t): Fernando Fernández Martín (PPE-DE) komissiolle. Guyana.



Virallinen lehti nro 092 E , 17/04/2003 s. 0110 - 0111



KIRJALLINEN KYSYMYS E-2134/02 esittäjä(t): Fernando Fernández Martín (PPE-DE) komissiolle (18. heinäkuuta 2002) Aihe: Guyana Voiko komissio ilmoittaa, mitä Guyanaa koskevia hankkeita on rahoitettu Euroopan unionin talousarviosta vuonna 2000? Voiko komissio ilmoittaa, mikä oli annetun avun kokonaismäärä vuonna 2000 kaikissa hankkeissa, jotka koskivat Guyanaa? Poul Nielsonin komission puolesta antamayhteinen vastauskirjallisiin kysymyksiin E-1867/02, E-1868/02, E-1869/02, E-1870/02,E-1871/02, E-1872/02, E-1873/02, E-1874/02, E-1875/02, E-1876/02, E-1877/02, E-1878/02,E-1879/02, E-1880/02, E-1881/02, E-1882/02, E-1883/02, E-1884/02, E-1908/02, E-1909/02,E-1996/02, E-1997/02, E-1998/02, E-1999/02, E-2000/02, E-2001/02, E-2002/02, E-2003/02,E-2004/02, E-2005/02, E-2006/02, E-2007/02, E-2008/02, E-2009/02, E-2134/02, E-2135/02,E-2136/02, E-2137/02, E-2138/02, E-2139/02, E-2140/02, E-2141/02, E-2142/02, E-2143/02,E-2144/02, E-2145/02, E-2146/02, E-2147/02, E-2148/02, E-2149/02, E-2150/02, E-2151/02,E-2152/02, E-2153/02, E-2154/02 ja E-2155/02 (23. syyskuuta 2002) Vastauksen pituuden vuoksi komissio lähettää suoraan arvoisalle parlamentin jäsenelle ja parlamentin sihteeristöön taulukon, josta näkyvät pyydetyt tiedot. On syytä huomata, että maakohtaisessa yhteenvetotaulukossa olevat tiedot löytyvät myös EY:n ulkoisen avun täytäntöönpanoa koskevan vuosikertomuksen osasta Rahoitustaulukot.
KIRJALLINEN KYSYMYS E-1228/02 esittäjä(t): Luciano Caveri (ELDR) komissiolle. Sveitsin kanssa tehdyt kahdenväliset sopimukset.



Virallinen lehti nro 052 E , 06/03/2003 s. 0050 - 0050



KIRJALLINEN KYSYMYS E-1228/02 esittäjä(t): Luciano Caveri (ELDR) komissiolle (29. huhtikuuta 2002) Aihe: Sveitsin kanssa tehdyt kahdenväliset sopimukset Milloin Euroopan unionin ja Sveitsin väliset kahdenväliset sopimukset tulivat voimaan? Mitä muita sopimuksia on suunnitteilla, ja milloin Sveitsin oletetaan liittyvän Schengenin sopimukseen? Christopher Pattenin komission puolesta antama vastaus (11. kesäkuuta 2002) Seitsemän kahdenvälistä sopimusta, jotka unioni allekirjoitti Sveitsin kanssa 21. kesäkuuta 1999, tulevat voimaan 1. kesäkuuta 2002. Nämä sopimukset on julkaistu Euroopan yhteisöjen virallisessa lehdessä(1). Tällä hetkellä komissio neuvottelee Sveitsin kanssa kahdenvälisiä sopimuksia yhteistyöstä petostentorjunnassa, tilastollisesta yhteistyöstä, Sveitsin osallistumisesta Euroopan ympäristökeskuksen toimintaan sekä vapaakauppasopimuksen pöytäkirjan muuttamisesta jalostettujen maataloustuotteiden osalta. Lisäksi komissio toivoo voivansa aloittaa Sveitsin kanssa välittömästi neuvottelut säästötilien verotuksesta. Muita sopimuksia on suunnitteilla tulevaisuutta varten. Komissio on antanut neuvostolle suosituksia saadakseen valtuudet aloittaa Sveitsin kanssa neuvottelut palvelujen vapaasta kaupasta, Sveitsin osallistumisesta Media-ohjelmiin sekä Sveitsin assosioimisesta Schengenin ja Dublinin sopimusten kattamiin osa-alueisiin. Toistaiseksi on mahdotonta antaa minkäänlaista tietoa Sveitsin mahdollisesta liittymisestä Schengenin ja Dublinin sopimuksiin. (1) EYVL L 114, 30.4.2002.
KIRJALLINEN KYSYMYS E-1515/02

esittäjä(t): Cristiana Muscardini (UEN) komissiolle

(29. toukokuuta 2002)

Aihe: Pedofiliaan liittyvää materiaalia sisältäviä Internet-sivuja koskevat tutkimukset

Italialaisissa viikkolehdissä on viime aikoina kirjoitettu Italian poliisin parhaillaan tekemistä tutkimuksista, jotka koskevat pedofiliaan liittyvää materiaalia sisältäviä Internet-sivuja. Kouluissa on aloitettu tiedotuskampanja, jonka avulla lapsille, vanhemmille ja opettajille kerrotaan Internetin vaaroista. Vuosi sitten poliisin tekemä tutkimus johti erään Internet-sivun sulkemiseen, sillä siitä oli tehty valituksia, joiden mukaan sivujen pitäjät syyllistyivät prostituution edistämiseen.

Koska asiasta on esitetty lukuisia kysymyksiä, voisiko komissio ilmoittaa, voidaanko edellä mainitun tapauksen perusteella ryhtyä toimiin yhteisössä pedofiliaan liittyvää materiaalia sisältävien Internet-sivujen sulkemiseksi?

António Vitorinon komission puolesta antama vastaus

(28. kesäkuuta 2002)

Ensisijainen vastuu laittomaan sisältöön puuttumisesta (lapsipornografia mukaan luettuna) on jäsenvaltioiden asiaankuuluvilla poliisi- ja oikeusviranomaisilla, jotka tekevät kansainvälistä yhteistyötä Internetin välityksellä leviävän lapsipornografian torjunnassa jo olemassa olevien yhteistyökanavien, kuten Europolin ja Interpolin välityksellä.

Euroopan unioni on vuodesta 1996 ollut edelläkävijä laittoman ja haitallisen sisällön torjunnassa alalla, ja Euroopan parlamentti ja neuvosto ovat yksimielisesti hyväksyneet sen lähestymistavan. Internetin käyttöturvallisuuden parantamista koskeva toimintasuunnitelma(1), jonka neuvosto ja parlamentti hyväksyivät 25. tammikuuta 1999, muodostaa merkittävän osan komission toimista tällä alalla. Komissio rahoittaa Euroopan vihjelinjajärjestelmäverkostoa, jonka avulla käyttäjät voivat tiedottaa laittomasta sisällöstä lapsipornografia mukaan luettuna. Komissio ehdotti 22. maaliskuuta 2002(2) nykyistä toimintasuunnitelmaa jatkettavaksi toisella vaiheella, joka kestää kaksi vuotta, sekä toimintasuunnitelman soveltamisalan ja toteuttamisen mukauttamista saatujen kokemusten perusteella ja uuden teknologian huomioon ottamiseksi sekä koordinaation varmistamiseksi verkko- ja tietoturvan alalla samanaikaisesti tehtävän työn kanssa.

Muita unionin välineitä taistelussa lapsipornografiaa vastaan ovat tietokonerikoksia ja lapsipornografiaa vastaan suunnatut lainsäädännölliset ja konkreettiset toimet. Näihin kuuluvat komission ehdotus neuvoston puitepäätökseksi(3) lasten seksuaalista hyväksikäyttöä koskevan lainsäädännön lähentämisestä erityisesti Internetissä välitettävän lapsipornografian osalta, alaikäisten ja ihmisarvon suojelusta 24. päivänä syyskuuta 1998 annettu neuvoston suositus(4) ja Internetissä välitettävän lapsipornografian vastaisista toimenpiteistä 29. päivänä toukokuuta 2000 tehty neuvoston päätös(5).

(1) EYVL L 33, 6.2.1999.

(2) KOM(2002) 152 lopullinen.

(3) KOM(2000) 854 lopullinen.

(4) EYVL L 270, 7.10.1998.

(5) EYVL L 138, 9.6.2000.
KIRJALLINEN KYSYMYS E-2193/02 esittäjä(t): Daniel Varela Suanzes-Carpegna (PPE-DE) komissiolle. Kalajauhoteollisuus Euroopan unionissa.



Virallinen lehti nro 092 E , 17/04/2003 s. 0143 - 0144



KIRJALLINEN KYSYMYS E-2193/02 esittäjä(t): Daniel Varela Suanzes-Carpegna (PPE-DE) komissiolle (19. heinäkuuta 2002) Aihe: Kalajauhoteollisuus Euroopan unionissa Voiko komissio antaa EU:n kalajauhoteollisuuteen liittyviä jäsenvaltiokohtaisia tietoja, joista käy ilmi niiden alusten ja jalostuslaitosten määrä, joiden toiminnan tarkoituksena on pyytää ainoastaan sellaisia lajeja, joista voidaan valmistaa kalajauhoa. Voiko komissio ilmoittaa, mihin tarkoitukseen EU:ssa tuotetaan kalajauhoa sekä mikä on eläinrehuissa käytettäväksi suunnatun tuotannon osuus ja mikä on vesiviljelyyn tarkoitetun tuotannon osuus? Franz Fischlerin komission puolesta antama vastaus (23. syyskuuta 2002) Suurin osa Euroopan unionin kalajauhotuotannosta on peräisin kokonaisten, pääasiassa teollisessa kalastuksessa pyydettyjen kalojen jauhannasta. Lisäksi huomattava osa on peräisin kalan viimeistelyä harjoittavista kalajauhotehtaista, jotka käyttävät raaka-aineenaan kalanjalostuksessa syntynyttä sivutuotetta (noin 30 % viime vuosina). Teollisen kalastuksen saaliiden jauhanta tapahtuu muutamassa harvassa laitoksessa, jotka ovat eri puolilla yhteisöä. Jäsenvaltioiden osuudet teollisen kalastuksen liikevaihdosta julkistettiin hiljattain (STOA 101/2001) ja ne ovat: Tanska 47 %, Ruotsi 11 %, Yhdistynyt kuningaskunta 9 %, Espanja 7 %, Alankomaat 7 %, Irlanti 5 %, Ranska 4 %, Suomi 3 %, Portugali 3 % ja muut jäsenvaltiot 4 %. Sama lähde antaa alasta seuraavat taloustiedot: purettujen saaliiden kokonaismäärä 2 970 000 tonnia, liikevaihto 211 miljoonaa euroa ja työpaikkoja 4 920. Tanska on suurin tuottaja, ja tiedotuslehti Tietoja teollisesta kalastuksesta esiteltiin viidennessä Pohjanmeren suojelemista käsittelevässä kansainvälisessä konferenssissa helmikuussa 2002 (CONSSO FEB 02/2/Info-1). Vastaavia tietoja ei ole helposti saatavilla muista jäsenvaltioista. Se osa Tanskan laivastosta, joka täysin tai osittain on mukana teollisessa kalastuksessa, muodostuu 300 aluksesta ja tarjoaa noin 1 000 työpaikkaa merellä. Teollisuuslähteistä käy ilmi, että vuonna 2001 käytettiin 175 000 tonnia Euroopassa valmistettuja kalajauhoja (Euroopan talousalueella) kalanviljelyyn ja 520 000 tonnia maaeläinten, muiden kuin märehtijöiden, ruokintaan.
KIRJALLINEN KYSYMYS E-1706/02 esittäjä(t): Andrew Duff (ELDR) neuvostolle. Euroopan parlamentin paikkajako vuodesta 2004 lähtien.



Virallinen lehti nro 309 E , 12/12/2002 s. 0154 - 0154



KIRJALLINEN KYSYMYS E-1706/02 esittäjä(t): Andrew Duff (ELDR) neuvostolle (13. kesäkuuta 2002) Aihe: Euroopan parlamentin paikkajako vuodesta 2004 lähtien Olettaen, että kaikki ehdokasvaltiot Bulgariaa, Romaniaa ja Turkkia lukuun ottamatta osallistuvat Euroopan parlamentin vaaleihin kesäkuussa 2004, ja Nizzan sopimuksen A pöytäkirjan 2 artiklan eriskummalliset määräykset huomioon ottaen, kuinka monta paikkaa kullakin 25 jäsenvaltiolla on Euroopan parlamentin toimikaudella 20042009? Jos Malta saa liittymisneuvottelujen tuloksena tasapuolisen sopeuttamisen perusteella 6 paikkaa ja Tshekin tasavalta ja Unkari 22 paikkaa, kuinka monta paikkaa siinä tapauksessa annetaan kullekin valtiolle? Vastaus (8. lokakuuta 2002) Neuvosto muistuttaa arvoisalle parlamentin jäsenelle, että Nizzan sopimusta ollaan ratifioimassa ja että liittymisneuvotteluja ei ole vielä saatu päätökseen. Lisäksi neuvosto toteaa, ettei se ole samaa mieltä toteamuksesta, joka koskee kyseistä pöytäkirjaa. Neuvostolla ei ole tapana keskustella tiedoista, joita ei ole vahvistettu ja joiden lopullinen vahvistaminen ei kuulu sen toimivaltaan.
KIRJALLINEN KYSYMYS E-2044/02 esittäjä(t): Elizabeth Lynne (ELDR) komissiolle. Näkövammaisten henkilöiden ongelmat Microsoft Office XP:n käytössä.



Virallinen lehti nro 309 E , 12/12/2002 s. 0193 - 0194



KIRJALLINEN KYSYMYS E-2044/02 esittäjä(t): Elizabeth Lynne (ELDR) komissiolle (10. heinäkuuta 2002) Aihe: Näkövammaisten henkilöiden ongelmat Microsoft Office XP:n käytössä Koska EU on sitoutunut huolehtimaan näkövammaisista henkilöistä, voiko komissio selittää, miksi se ei ole ohjannut Microsoftia myönteiseen suuntaan ennen Microsoft Office XP:n markkinoille saattamista? Mitä suunnitelmia komissiolla on sen varmistamiseksi, että Microsoftia kehotetaan ottamaan huomioon näkövammaisten asiakkaiden tarpeet? Koska jäsenvaltioiden julkisella sektorilla työskentelee suuri joukko näkövammaisia henkilöitä, mitä virallista it-politiikkaa EU noudattaa sen varmistamiseksi, että julkinen sektori hankkii käyttöön vain helppokäyttöistä tietotekniikkaa? Anna Diamantopouloun komission puolesta antama vastaus (24. syyskuuta 2002) Komissio ei ole tietoinen siitä, että näkövammaisilla olisi ollut erityisvaikeuksia Microsoft Office XP:n käytössä. Se huomauttaa, että Microsoftin on Microsoft Office XP:n kaltaisia tuotteita kehittäessään noudatettava Yhdysvaltojen lainsäädäntöä, myös kuntoutuslain 508 pykälän säännöksiä. Kuntoutuslain 508 pykälän mukaan Yhdysvaltain liittovaltion virastojen on otettava huomioon saavutettavuusnäkökohdat, ennen kuin ne hankkivat tai ottavat käyttöön uutta elektronista ja tietotekniikkaa. eEurope-aloitteeseen kuuluvassa Europe 2002 -toimintasuunnitelmassa on yhtenä erityistavoitteena sähköinen saavutettavuus, jolla pyritään edistämään kaikille soveltuvaa tietotekniikkaa ja hyväksymään verkkosivustojen käytettävyyttä koskevan WAI-hankkeen suuntaviivat julkisia verkkosivustoja varten. Komission tiedonannossa(1) ja neuvoston päätöslauselmassa 7087/02(2) kannustetaan jäsenvaltioita toteuttamaan toimenpiteitä, jotta päästäisiin julkisten verkkosivujen saavutettavuutta koskevaan tavoitteeseen. Tavoitteeseen voidaan pyrkiä muun muassa siten, että käytetään sopivia ohjelmia saavutettavan sisällön luomiseksi, nykyisten verkkosivujen parantamiseksi ja periaatteiden noudattamisen valvomiseksi. Lisäksi voidaan kehittää verkkoyhteyksiin liittyviä sovelluksia. Osallisuutta tietoyhteiskuntaan koskevassa neuvoston päätöslauselmassa 292/02 kehotetaan jäsenvaltioita poistamaan tietoyhteiskunnan esteitä ratkaisemalla niitä teknisiä vaikeuksia, joita vammaisilla on tieto- ja viestintäteknisten laitteiden käytössä, ja kehittämällä muita heikommassa asemassa olevien ryhmien tarpeisiin soveltuvia erityisohjelmia. (1) KOM(2001) 529 lopullinen. (2) Maaliskuun 20. päivänä 2002 annettu neuvoston päätöslauselma 7087/02 eEurope 2002 -toimintasuunnitelmasta: julkisten verkkosivujen saavutettavuus ja niiden sisältö, EYVL C 86, 10.4.2002.
KIRJALLINEN KYSYMYS E-1760/02 esittäjä(t): Christos Folias (PPE-DE) komissiolle. Nautaeläinten tuontiluvat.



Virallinen lehti nro 028 E , 06/02/2003 s. 0133 - 0134



KIRJALLINEN KYSYMYS E-1760/02 esittäjä(t): Christos Folias (PPE-DE) komissiolle (19. kesäkuuta 2002) Aihe: Nautaeläinten tuontiluvat Mahdollinen muutos tavassa, jolla syöttövasikoiden kasvattamista koskevat luvat jaetaan, on herättänyt voimakasta pohdintaa ja suurta huolestumista kreikkalaisten nautakarjankasvattajien keskuudessa. Onko tällainen muutoksen mahdollisuus olemassa ja jos näin on, kuinka komissio aikoo suojella pienten maahantuojien tulevaisuutta, jotka viime vuosina ovat investoineet toimintansa nykyaikaistamiseen ja jotka menettävät kilpailukykynsä, kun taloudelliset edellytykset, jotka aiotaan saattaa voimaan nautakarjan maahantuonnin kohdalla, tulevat suosimaan ainoastaan Euroopan maiden suuria karjankasvattajia? Franz Fischlerin komission puolesta antama vastaus (26. heinäkuuta 2002) Lihotettavaksi tarkoitettuja nuoria urospuolisia nautaeläimiä koskevan tuontitariffikiintiön avaamisesta ja hallinnoinnista (1 päivän heinäkuuta 2002 ja 30 päivän kesäkuuta 2003 välisenä aikana) 27 päivänä kesäkuuta 2002 annetussa komission asetuksessa (EY) N:o 1126/2002(1) vahvistetaan yksityiskohtaiset säännöt kiintiövuodeksi 2002/2003 sen tuontikiintiön osalta, jonka Maailman kauppajärjestö (WTO) edellytti avattavaksi urospuolisille lihotuseläimille. Tuontioikeuksien myöntämisessä sovellettavaa perusmenetelmää ei ole muutettu vuonna 2001 annettuun vastaavaan asetukseen(2) nähden. Näin ollen kreikkalaiset tuojat voivat edelleen käyttää kiintiön tiettyä osaa samojen perusteiden mukaisesti. Sen sijaan kreikkalaisilla tuojille varattua tiettyä osaa on kuitenkin pienennetty hieman, 11,5 prosentista (= 19 500 eläintä) 10,7 prosenttiin (= 18 100 eläintä) tuontitarpeiden viimeaikaisten suuntausten mukaisesti. Kyseisessä asetuksessa otetaan käyttöön tehostettuja säännöksiä tuontitodistusten tosiasiallisen käytön osalta. Tärkeimpänä tavoitteena on estää keinottelu sekä todistuksilla käytävä kauppa, ja sen saavuttaminen hyödyttäisi kaikkia tosiasiallisia tuojia heidän toimiensa laajuudesta riippumatta. (1) EYVL L 169, 28.6.2002. (2) EYVL L 150, 6.6.2001.
KIRJALLINEN KYSYMYS E-0658/02 esittäjä(t): Mario Mantovani (PPE-DE), Giacomo Santini (PPE-DE)ja Amalia Sartori (PPE-DE) neuvostolle. Omaisuuden palauttamien Istrian ja Dalmatian alueen maanpaossa olevalle väestölle.



Virallinen lehti nro 309 E , 12/12/2002 s. 0034 - 0034



KIRJALLINEN KYSYMYS E-0658/02 esittäjä(t): Mario Mantovani (PPE-DE), Giacomo Santini (PPE-DE)ja Amalia Sartori (PPE-DE) neuvostolle (8. maaliskuuta 2002) Aihe: Omaisuuden palauttamien Istrian ja Dalmatian alueen maanpaossa olevalle väestölle Kroatian kanssa solmitussa vakautus- ja assosiaatiosopimuksessa ei mainita toisen maailman sodan lopussa takavarikoidun omaisuuden palauttamista koskevaa ongelmaa, mutta tulevaa laajentumista ajatellen tämän on oltava yksi keskeisistä kysymyksistä Kroatian vähemmistöjen oikeuksien takaamisen kannalta. Myös parlamentti Zagrebissa käsitteli hiljattain edellä mainittua ongelmaa ja hyväksyi myös erityisen yksityisomistukseen palauttamista koskevan lain, jonka myötä itse asiassa Istrian ja Dalmatian alueen maanpaossa olevien asukkaiden viimeisetkin toiveet saada takaisin takavarikoitu omaisuus tehtiin tyhjäksi. Aikooko neuvosto ryhtyä toimenpiteisiin bilateraalisten sopimusten lisäksi? Jos aikoo, mitä toimia se aikoo toteuttaa Istrian ja Dalmatian alueen maanpaossa olevan väestön Kroatiassa olevan omaisuuden palauttamiseksi ja yleensäkin etnisten vähemmistöjen syrjimättömyyden ja yhtäläisen kohtelun periaatteiden kunnioittamisen suhteen, jotta nämä kriteerit voidaan asettaa välttämättömäksi edellytykseksi Kroatian tulevalle liittymiselle Euroopan unioniin? Vastaus (30. syyskuuta 2002) Neuvosto toteaa arvoisalle parlamentin jäsenelle, ettei se ole keskustellut siitä, ovatko sodan jälkeen takavarikoidun omaisuuden palauttamista koskevat lait mahdollisesti yhteisön oikeuden mukaisia. Jos kysymys liittymisneuvottelujen avaamisesta Kroatian kanssa tulee ajankohtaiseksi, asiassa noudatetaan Euroopan unionista tehdyn sopimuksen 49 artiklan 1 kohtaa sen kaikilta osin.
KIRJALLINEN KYSYMYS E-0778/02

esittäjä(t): Hanja Maij-Weggen (PPE-DE) komissiolle

(19. maaliskuuta 2002)

Aihe: Kristittyjen vainoaminen Kiinassa

Onko komissio tietoinen, että Etelä-Kiinan alueella on Etelä-Kiinan kirkon jäseniä äskettäin vainottu ja että vähintään viisi sen jäsentä, Gong Shengliand, Hu Yong (Hu Ling-wei), Xu Fuming (Xu Tong-lao), Li Ying (Li En hui) ja Gong Bankung, on tuomittu kuolemanrangaistukseen ja vähintään kolme jäsentä, Sung Minghua, Xia Yanli (Xia Tong Ran) ja Yi Chan-fu, on tuomittu pitkäaikaiseen vankeuteen?

Onko komissio tietoinen, että Etelä-Kiinan kirkon jäsenten vangitsemisen ja kuulustelun aikana käytettiin väkivaltaa ja kidutusta?

Miten komissio aikoo kiinnittää Kiinan hallituksen huomion näihin ihmisoikeusrikkomuksiin?

Christopher Pattenin komission puolesta antama vastaus

(24. huhtikuuta 2002)

Komissio on yhtä lailla huolissaan kristittyjen tilanteesta Kiinassa, ja erityisesti pastori Gong Shengliangin tilanteesta, josta on keskusteltu Kiinan ja unionin välisen ihmisoikeuksia koskevan vuoropuhelun yhteydessä.

Unioni on sitoutunut vahvistamaan ihmisoikeuksien kunnioitusta kaikkialla maailmassa. Ne muodostavat keskeisen aihepiirin unionin suhteissa kolmansiin maihin. Komissio seuraa tarkkaan Kiinan ihmisoikeustilannetta. Uskonnonvapaus on tärkeä osa unionin yleistä huolestumista Kiinan ihmisoikeustilanteesta.

Unionin ja Kiinan välillä käynnistettiin kahdenvälinen ihmisoikeuksia koskeva vuoropuhelu vuonna 1996. Sen yhteydessä unioni käy Kiinan kanssa suorasukaisia keskusteluja, joiden yhtenä keskeisenä aiheena on uskonnonvapaus. Sen lisäksi muita huolenaiheita ovat ilmaisuvapaus, yhdistymisvapaus, poliittisen toisinajattelun tukahduttaminen, kuolemanrangaistus, Yhdistyneiden kansakuntien yleissopimusten (esimerkiksi poliittisia ja kansalaisoikeuksia koskevan) ratifioiminen ja täytäntöönpano, yhteistyö Yhdistyneiden kansakuntien kanssa (YK:n kanssa allekirjoitettu yhteisymmärryspöytäkirja olisi nyt pantava täytäntöön), etniset vähemmistöt ja mielivaltaiset pidätysolosuhteet.

Kiinan ihmisoikeustilanteeseen puututaan kaikilla tasoilla, myös huippukokouksissa ja ministerikokouksissa. Ulkosuhteista vastaava komissaari otti sen myös esille äskettäisellä vierailullaan.

Komissio jatkaa uskonnonvapautta koskevan tilanteen seuraamista tarkkaan, ja ottaa sen esille keskusteluissaan Kiinan viranomaisten kanssa, pastori Gongin ja muiden yksilöiden tilanne mukaan luettuna.